cyanic-selkie/wikianc huggingface dataset:
Земја на Франц Јосиф
Историја
Во 1931 година германскиот воздушен брод Л3 127 Граф стигнал до островот Гукера, што претставува пресвртна точка во истражувањето на руските поларни региони. Цепелин се сретнал и со мразокршачот Маљгин, и откако патувал покрај 81. паралелно до Северната Земја, се вратил на островот Гукера и започнал со една од првите воздушни разгледувања на островот.
За време на Студената војна, Советскиот Сојуз ги користел поларните региони како зона за поставување заштита од Соединетите држави, а многу делови на Арктикот стануваат клучни стратешки локации, со што Земјата на Франц Јосиф била прогласена за една од многуте зони за национална безбедност од 30-тите до 1991 година. На островот на Грахам Бела бил изграден аеродром, кој служеше како база за руски бомбардери, а мисиите карактеризирани како тренинзи биле доста чести на трасата помеѓу Земјата на Франц Јосиф и континентална Русија. Иако островите биле воена област до која никој друг немал пристап, во 1971 година ги посетил брод за крстарење.
Одлики
Земјата на Франц Јосиф се вулкански остров составен од базалт од терцијар и јура. Иако овие острови се претежно прекриени со мраз, на карпите се појавуваат растенија како мов и лишаи. Североисточниот дел на островот е опкружен со мраз кој лебди во текот на целата година, иако во близина на јужните острови, ледот повремено се повлекува кон крајот на летото. Најсеверната точка на островот и цела Азија е Кејп Флигели на островот Рудолф и достигнува до 81° 52' север. Најголемиот остров е Земјата на Георг, чии спротивни краеви се меѓусебно оддалечени 110 километри, а највисоката точка на островот е на висина од 620 метри на островот Земја на Винер Нејштадт.
Животните кои најчесто се среќаваат на островите се моржеви, арктички лисици и поларни мечки, а кај птици те преовладуваат разни видови галеби, додека китовите често се наоѓаат во околните води.
Клима
Овие острови имаат многу студена поларна клима. Вообичаените јануарски дневни температури се движат помеѓу -15 ° и -10,5 ° додека вообичаената јулска дневна температура се движи од 0 ° до 2,2 °, а просечната годишна температура е -12,8 ° °. Во 30-годишниот период, највисоката измерена температура била 13 °, додека најниската е -54 °. Врнежите се чести во текот на целата година, особено кон крајот на пролетта и есента, додека маглата е многу честа кон крајот на летото.
Надворешни врски
__ИНДЕКС__
Вембли
Вембли е кварт во северозападен Лондон. Овој кварт е познат по истоимениот стадион којшто е најголем во Обединетото Кралство, како и по познатата Вембли Арена.
Џинџуџе во земјата на афионите
„Џинџуџе во земјата на афионите: антологија на македонскиот краток расказ“ — збирка раскази од повеќе македонски писатели, објавена во 2022 година од издавачката куќа Темплум, како 135. книга во библиотеката „Магма“. Приредувачи на книгата се Никола Гелевски и Владимир Мартиновски, а автор на цртежите е Перо Георгиев. Книгата била испечатена во печатницата Винсент, во тираж од 500 примероци, а нејзиното издавање било финансиски поддржано од македонското министерство за култура.
Содржина
Книгата содржи 219 кратки раскази од 73 македонски писатели:
Даглас Мосон
Сер Даглас Мосон(англиски: Douglas Mawson; 5 мај 1882 година - 14 октомври 1958) бил австралиски геолог и истражувач на Антарктикот. Заедно со Роалд Амундсен, Роберт Фалкон Скот и Ернест Шеклтон, Мосон бил позната и клучна фигура на херојското време на истражување на Антарктикот.
Лелкендорф
Лелкендорф (Lelkendorf) — општина во округот Росток, во Мекленбург-Западна Померанија, Германија.
Корнелија Едвардсон
Корделија Марија Едвардсон ( моминско Хелер ; 1 јануари 1929 година – 29 октомври 2012 година) била шведска новинарка, писателка и го преживеала Холокаустот, родена во Германија. Таа била дописник од Ерусалим за Свенска Дагбладет, шведски дневен весник, од 1977 до 2006 година. Едвардсон опширно известувала за израелско-палестинскиот конфликт, останала колумнист за Свенска Дагбладет откако ја напуштила својата функција во 2006 година
Позадина
Едвардсон е родена во Минхен, Германија, во 1929 година. Таа била воспитана како католичка. Меѓутоа, бидејќи нејзиниот татко, Херман Хелер, бил Евреин, Едвардсон била уапсена од нацистите и депортирана во концентрационите логори Терезиенштат и Аушвиц за време на Холокаустот. Нејзиниот дедо по мајка исто така бил Евреин и се преобратил во католицизам.
Смрт
Корделија Едвардсон починала од болест во Стокхолм на 29 октомври 2012 година, на 83-годишна возраст
Fighting Windmills
Fighting Windmills (F.W!) е бенд од Скопје, Македонија. Официјално бендот беше основан кога Бука (гитара, вокал), БумБар (бас) и Ена (виолина, вокал) беа разочарани од расформирањето на нивниот претходен бенд Таратур, но и цврсто решени да продолжат со правењето музика. Нешто подоцна им се придружи во бендот и Нина (тапани).
Почетоци
Од есента 2007 бендот забрзано почнува да работи, за кратко време создава многу песни. Првиот настап на Fighting Windmills се случи на 20.октомври.2007 во клубот Кастро во Скопје, на кој се надоврзаа многу други настапи. До ден денес тие имаат свирено со значајни имиња од македонската, регионалната и светската сцена како The Toasters, Ringispil, Elvis Jackson, Jabolko za Daskalot, White Noise In The White Room, Културно Уметнички Работници, PMG Kolektiv, Dz Dz, Analena, Plus Dots… свиреа и на првиот Скопски Пиволенд, свиреа и на вториот Скопски Пиволенд и многу други. Најзначајниот настап на бендот е настапот на EXIT фестивалот во Нови Сад, летото 2008.
"Аграрни реформи и варијации на тема..."
Истата година го снимаат албумот „Аграрни реформи и варијации на тема...“ кој содржи 15 песни, издаден за Литиум Рекордс. Големата промоција на албумот се случи како дел од Таксират 10 фестивалот, на која бендот ја делеше сцената со Рамбо Амадеус.
EP - "?!"
Во почетокот на 2009 им се приклучува нов член во бендот, Никола (труба), а набрзо потоа на местото тапанар доаѓа Мачак. Бендот во овој состав издава EP со 4 песни насловено “?!" ” издадено во 2010 за PMG Recordings.
Според непишаното правило на овој бенд, за секое ново издание да имаат нов тапанар, така и за вториот нивни албум на кој моментално работат го ангажираа Дарко за таа позиција. Албумот треба да биде издаден кон крајот на 2010 година.
Мигел Анхел Астуријас Росалес
Кариера
Почнувајќи од 1946 година бил амбасадор во Мексико,Аргентина и Ел Салвадор,а во 1954 година си заминал од Гватемала. Подоцна бил амбасадор во Франција.
Творештво
„Луѓе од пченка“, 1946 година, за многумина е негово ремек-дело. И овојпат неговата тема е митска.
Темите во неговите дела секогаш се истите, па така и во трилогијата, позната како „Трилогија на банановата република“, составена од „Силен ветар“, 1950, „Зелениот Папа“, 1954 и „Очите на закопаните“, 1960. Други негови дела се „Мулатка“ и „Деликвент“.
616
616 (Римски бројки) — престапна година според општоприфатениот календар. Тоа била 616 година од новата ера, 616. од првиот милениум, 16. од VII век и седма од 610-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6124 и 6125 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5366 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4376 и 4377 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1369.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 616 година се протега во 3252 и 3253, додека според второто гледиште, годината трае во текот на 3312 и 3313 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1159. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 6 и 5 година пред хиџра.
Нордиско скијање
Нордиско скијање е популарна верзија на скијање, која содржи разни дисциплини, а заедничко им е тоа што петата не може да се поврзе за скијата. Често се нарекува и скијачко трчање па по тој прекар јасно е дека се работи во техниката скијање која се користи воглавно на рамни површини покриени со снег. Името го добило по земјата од која настанало а и денес е најраширено во моментов во нордиските земји - Финска, Норвешка , Шведска. Нордиското скијање е популарен вид рекреација ама и натпреварувачки спорт кој е стандарден на Зимски олимпијски игри.
Опрема за нордиско скијање
За нордиско скијање потребни се скии, кои се подредени со скии за алпско скијање - пократко и подолго. Скијачките стапови се исто така важни и подолги отколку кај алпските варијанти, бидејќи мора да овозможат ефикасно оттурнување. Скијачките везови во нордиското скијање овозможуваат подигнување на петата од површината на скиите, додека прстите се прицврстени така што овозможуваат оттурнување и притисок на скијата.
Безразмерна мрежа
Безразмерна мрежа (scale-free network) — посебен вид на сложена мрежа. Многу „реални мрежи“ припаѓаат на оваа категорија. Поимот „реални мрежи“ се однесува на било кој феномен кој ги има теоретските одлики на мрежа (на пр. друштвена мрежа, компјутерска мрежа, невронска мрежа, епидемија).
Кај безразмерните мрежи, некои јазли се однесуваат како „силно поврзани центри“ (со голем степен), иако поголемиот број на јазли се со мал степен. Структурата и динамиката на безразмерните мрежи се независни од големината на системот N, што претставува број на јазли кои ги има системот. Со други зборови, мрежа која е безразмерна ќе ги има истите одлики без разлика на бројот на јазли кои ги има. Овие мрежи се карактеристични по тоа што распределбата на степените е според Yale-Simon распределбата - врската за законот за степен кој е дефинирана со
каде веројатноста P(k) дека јазолот во мрежата е поврзан со k други јазли е приближно пропорционална со k−γ и оваа функција дава приближно добри резултати за набљудуваните податоци. Коефициентот γ може да варира апроксимативно од 2 до 3 за повеќето реални мрежи, но сепак во некои случаи неговата вредност може да биде и помеѓу 1 и 2.
Цегиелња Псуцка
Цегиелња Псуцка (Cegielnia Psucka) — село во општината Нашелск во Новодвурскиот Округ на Мазовското Војводство, средна Полска.
NGC 4527
Објектот бил предмет и на други истражувања, па освен како NGC 4527 се споменува и како UGC 7721, MCG 1-32-101, CGCG 42-156, VCC 1540, IRAS 12315+0255.
Откривање
Објектот е откриен на 23 февруари 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4527 е од видот SBbc. Видливиот сјај со голо око изнесува 10,5 m, а оној во рамките на интервалот од минималната до максималната честота 11,4 m, додека површинскиот сјај изнесува 13,2 m/лм2. NGC 4527 има привидни димензии од 6,2' х 2,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 34 м 8,8 с, а неговата деклинација, односно висината на лакот на тој агол, +2° 39' 12"". Положбениот агол на објектот е во износ од 67°.
Други поделби
Проучување на NGC 4527 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 41789. Во рамките на атласот на длабокото небо, Уранометрија 2000.00, објектот припаѓа на групата означена со бројот 239; додека во Каталогот на основни ѕвезди (GSC) е групиран под бројот 292. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1560.
Список на државни водачи во 1197 година
Ова е список на државни водачи во 197 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Пребереде
Пребереде (Prebberede) — општина во округот Росток, во Мекленбург-Западна Померанија, Германија.
Џинестра дељи Скијавони
Џинестра дељи Скијавони — општина во покраината Беневенто од регионот Кампанија, Италија.
Архангел Варахил
Варахил (хебр. ברכיאל „благослов Божји“), е еден од Седумте архангели во православието.
Во Третата книга на Енох опишан е како еден од ангелските кнезови, со 496,000 миријади ангели со него. Се вбројува меѓу четирите владеачки серафими, и кнезот на второто небо и на редот на исповедниците. Во Лемегетонот опишан е како еден од главните ангели на првиот и четвртиот хор. Се смета и за ангел на молнјата.
Иконографија
Во иконографијата понекогаш прикажан е како држи бела роза наспроти градите, или ливчиња од роза расфрлени по неговата облека, особено по наметката. Во католицизмот, Варахил е прикажан како држи кошница за леб.
Покровителство
Неговите должности се разновидни колку и благословите во кои се споменува, но тој е и главниот ангел-чувар и на него му се моли за секое нешто кое може да се добие од ангел-чувар ако не се молиме диреткно на некој таков ангел.
Во римокатолицизмот негов ден е сабота. Негов месец е февруари, а хороскопскиот знак е Риби. Понекогаш е даден и како владетелот на планетата Јупитер и хороскопскиот знак Скорпија.
IC 885
IC 885 — галаксија во соѕвездието Лебед, заведена во Новиот општ каталог на длабоконебесни тела.
Откривање
Објектот е откриен на 19 јули 1885 година од страна на Гијом Бигурдан.
Податоци од набљудување
Според морфолошката класификација на галаксиите, IC 885 е од видот *Grp.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 20 ч 17 м 21,7 с, а неговата деклинација, односно висината на лакот на тој агол, +30° 41' 17"".
Други поделби
Проучување на IC 885 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Користена литература
Parts I-V. Moscow: Moscow State University, 1962-74. (9,679)
Пријатели со привилегии
Пријатели со привилегии (анг. Friends with benefits) е американски, романтично-комичен филм од поновата продукција снимен во 2011 година. Во филмот главна улога имаат Џастин Тимберлејк и Мила Кунис.
Трка околу Пекинг 2013
Трката околу Пекинг 2013 било трето издание на етапната трка Трка околу Пекинг. Започнала на 11 октомври во округот Шуњи во Пекинг и завршила на 15 октомври на плоштадот Птичјо гнездо по пет извозени етапи. Била 28. и последна трка во сезоната на Светската турнеја. Бењат Инчаусти од ја освоил трката откако победил на четвртата етапа, која завршувала на нагорнина.
Екипи
Бидејќи Трката околу Пекинг е настан од Светската турнеја, сите деветнаесет UCI World Tour екипи биле автоматски повикани и се обврзани да испратат екипа. Дополнително, организаторите доделиле специјална покана на екипата, со што вкупниот број на екипи на трката се искачил на 20.
Екипи кои учествувале на трката биле:
Destiny's Child (албум)
Destiny's Child е првиот албум на R&B групата Destiny's Child, издаден преку Columbia Records во 1998. Од него се издвоиле сингловите „No, No, No“ и „With Me“, а групата освоила и награда за Најдобар R&B/Соул Албум на Годината на Soul Train Lady of Soul Наградите.
Албумот поминал шест недели на табелата Билборд 200 во САД, но никогаш не се искачил на повисоко место од 63. Во Обединетото Кралство, се искачил во топ 75 на табелата. Продадени се 1 милион копии во САД и 3 милиони копии ширум светот. Од 2002 албумот повеќе не бил принтиран и тешко можел да се најде. Повеќето музички критичари дале позитивни критики за албумот.
Карлстен
Градба
Во 1658 година, под раководство на Јохан Ворншолд, изградено е импровизирано утврдување во форма на дрвени скенови на Волен, на врвот на планината над „големата метеорлошка станица“ на градот. Оваа тврдина била од голема корист во есента 1659 година за да го возврати нападот извршен од норвешките сили. Во 1666 година, започнала изградбата на зграда за замена на дрвениот раб. Оваа нова тврдина била во форма на римски редут, односно кула со четири мали рампи. Првично била изградена квадратна камена кула, но во 1681 година, започнала изградбата на голема кула со тркалезна форма, по дизајнот на командантот Карл Густаф Фрoлих, на цртежи создадени од Ерик Далберг, било општо одобрена во 1685 година, и веќе во 1689 година тврдината била скоро завршена, составена тогаш од редут од цигли и висока катна кула, која го вклучувала и поранешниот плоштад.
Изработката ја вршеле затвореници осудени на казнена работа. Последователните дополнувања на тврдината биле извршени до 1860 година кога конечно била завршена. Карлстен бил исклучиво затвор за мажи. Најпознатиот затвореник во Карлстен бил веројатно Ласе-Маја, кој бил затворен овде во периодот од 1813-1838 година.
Корчула
Географија
Корчула зафаќа површина од 279 км2 и има 16 000 жители. Главен град e Корчула. Други градови на островот Корчула се: Блато, Вела Лука, места во внатрешноста: Жрново, Пупнат, Смоквица, Чара и други. Највисоките врвови се Клупца (568m) и Ком (510m). Климата е блага средоземна. Просечна температура во јануари е 9.8 °C, а просечна температура во јули е 26.9 °C.
Корчулански Барокен Фестивал
Корчулански Барокен Фестивал е нов годишен меѓународен музички фестивал, чие прво изведување било од 7 до 16 септември 2012 година. На фестивалот настапиле светски и домашни ансамбли и солисти како што се The Academy of Ancient Music и Red Priest (Велика Британија), Le Parlament de Musique (Франција), Currende и Erik Van Nevel (Белгија), La Venexiana (Италија), Хрватски Барокен Ансамбл (Хрватска).
Музеј на делата на Катедралата
Музејот се наоѓа веднаш источно од Дуомо, во близина на неговата апсида. Отворен е во 1891 година, а во него сега се наоѓа она што се нарекува „една од најважните збирки на скулптури во светот“.
Збирка
Меѓу имотите на музејот се вратите на Лоренцо Гиберти за катедралата Крстилница во Фиренца наречена Порти на Рајот, канториите или галериите за пеење, дизајнирани за катедралата од Лука дела Робија и Донатело, Покајната Магдалена на Донатело.
Во збирката е вклучена и пиета извајана од Микеланџело Буонароти која ја наменил за сопствената гробница.
Иако било објавено на 6 август 2013 година, дека турист случајно откинал прст од статуата на Богородица од 14 век од Џовани д'Амброџо, прстот бил од подоцнежна поправка и не бил дел од оригиналното дело.
Хаптоглобин
Хаптоглобин е белковина која во крвната плазма го врзува слободниот хемоглобин кој се ослободува од еритроцитите. Потоа, комплексот хаптоглобин-хемоглобин се отстранува од страна на ретикулоендотелниот систем (најмногу од слезенката).
Хаптоглобинот се создава најмногу во хепатоцитите, но исто така и во кожата, белите дробови и бубрезите.
Милија Белиќ
Милија Белиќ (Рудовци, 1954) — српски сликар, вајар и теоретичар на уметноста.
Биографија
Основно училиште завршил во Рудовци. Неговите први ликовни и литературни дела се објавени во детските списанија „Кекец“, „Насмејане новине“, „ Мали поле “, „Политика за деку“ и „ Политикин забавник“. Учел гимназија во Лазаревац. Како средношколец го основал и уредувал училишниот весник „Гимназијалац“, кој подоцна бил преименуван во „Стазе“, кога станало општинско младинско списание. Соработувал со издавачката куќа „ Дечје новине“ од Горен Милановац како карикатурист и стрип до 1975 г година. Гимназија завршил во 1973 година. Дипломирал во 1978 година на Факултетот за ликовни уметности, Универзитетот во Белград, отсек сликарство, во класата на Зоран Петровиќ.
Своите дела редовно ги изложувал од 1978 година на самостојни и заеднички изложби во земјата и странство. Станува член на Друштвото на ликовни уметници на Србија во 1979 година. Објавил бројни написи во весниците и списанијата „ Књижевна реч“, „ Књижевне новине“, „ Политика“, „ Поља“, „ Венац“, „ Галаксија“, „ Дуга“, „ АБВ Хроника“, „ Колубара“.
Тој бил стипендист на француската влада во 1983 г одина и 1984  година. Постдипломските студии по естетика ги завршил во Париз во 1992 година. Докторската теза „Пластичен ритам-пролегомена за метаарт“ ја одбранил на Сорбона во 1994 година, со највисока оценка. Од 1999 година е член на Меѓународната асоцијација на ликовни критичари. Тој станал член на Фондацијата Тејлор во Париз во 2013 година. Тој го основал Carrément Art Construit во 2014 година во Париз. Тој е член на комитетот на салонот Réalités Nouvelles во Париз.
Неговите дела се во Националната библиотека на Франција во Париз, музејот Саторо Сато во Јапонија, Музејот на современа уметност во Белград, Културниот центар на Србија во Париз, Градската библиотека во Белград и други.
Живее во Париз и Лазаревац.
Македонски паничар
Македонски паничар (англиски: Macedonian pania) ― автохтона раса на куче која во Македонија се одгледувала во продолжение од младото камено време до денес. Има јака конституција, интелегентен е и со жив карактер, многу е подвижен и со изострени сетила. Има мирољубив карактер, пријателски е настроен и дружељубив со членовите на семејството особено со децата и со добронамерници кои самиот ги препознава, а во исто време е жесток чувар на имотот на кој живее. Заради својот сангвиничен темперамент поттикнува оптимизам кај луѓето, давајќи им надеж во услови на психичка депресија. Македонскиот паничар е идеално куче придружник кој својот стопан не го напушта и во најнепријатни теренски и временски услови. Лесно се приспособува на животните услови, брзо стекнува навики и без тешкотии ги учи основните наредби. Плени со својата природна убавина со која го украсува домашниот амбиент. Тој е типично домашно куче кое ја обележува територијата на семејната атмосфера, па затоа е наречен чувар на семејната среќа.
Етимологија
Меѓу Македонците овие автохтони кучиња со мал раст се познати како паничиња или пании (множина) паниче или панија (еднина). Според истражувањата на браќата Костовски таквото именување има две можни објаснувања. Прво, тоа би можело да е според името на античко-македонскиот бог Пан, бог со антропо-зооморфен облик од претхристијанската религија на Македонците, половина човек, половина јарец, кој предизвикувал дејство познато како „паника“. Според македонските народни верувања од античкиот период овој бог во облик на јарец одел пред македонската војска и ги предупредувал во случај на опасност и скриени заседи. Заради паничното, предупредувачко лаење на овие кучиња со мал раст од Македонија, кога на имотот ќе дојде натрапник можеби и го добиле името паничиња и пании. Второто можно објаснување за ваквото именување на овие кучиња со мал раст, според браќата Костовски, е од деминутивниот облик на архаичниот збор за чинија, кој и денес се користи во одредени региони на Македонија, зборот „паница“. Деминутивниот облик на „паница“ е „пањче“ што би можело да биде објаснување за името на расата со мал раст како асоцијација на нешто мало како „пањче“ (чинивче, тањирче) или заради тоа што се со мал раст биле хранети во „пањчиња“ во мали тањирчиња, чинии. Заради попрецизно одредување на родовите во македонскиот јазик, браќата Костовски расата ја именувале како „македонски паничар“ од што можат да се изведат трите рода: паничар (м.р.), паничарка (ж.р.) и паничарче (с.р.).
Потекло и ликовни артефакти како докази за негово постоење во Македонија
Македонскиот паничар е најстарата раса на куче во Европа. Доказ за тоа се остеолошките наоди пронајдени во младокамените населби од Македонија во кои се откриени коскени остатоци на кучиња со мал раст. Со сигурност не може да се утврди дали во тие први неолитски населби на македонската земја е доведен од други региони или е домицилно припитомен. При археолошките ископувања на младокамената населба од Зелениково крај Скопје пронајдена е зооморфна теракота на скулптура на куче, но и уште една скулптура од неидентификувано наоѓалиште од Македонија која претставува куче со мал раст. Заради својата отпорност на болести, скромна исхрана, употребна вредност како чувар на имотот и придружник, се одгледувал во Македонија во континуитет од седмиот милениум од старата ера до денес. Повеќе артефакти од античкиот период сведочат за тоа дека расата македонски паничар била омилена раса и на македонските кралски семејства. На македонска античка монета на која е претставен македонскиот крал Александар I (498 - 454 год. пр.н.е.) како коњаник, а до нозете на коњот има претставено куче од расата македонски паничар. На македонска античка монета од Менде, Егејска Македонија датирана 460 - 423 год. пр.н.е. е претставен Дионис како лежи на магаре, а до нозете на магарето има куче од расата македонски паничар. На надгробен споменик од македонската престолнина Пела, датиран IV век пр.н.е. претставен е покојникот кон кого потскокнува куче од расата македонски паничар. На бронзена плочка пронајдена во Претор, Македонија, претставена е божица на војната до која седат две кучиња од расата македонски паничар. Плочката е датирана IV век пр.н.е. На камена плоча датирана 150 - 200 год. н.е. пронајдена во Егејска Македонија претставен е гладијаторот Луперк, а до левата нога му потскокнува куче од расата македонски паничар. На надгробен споменик од Скупи (Скопје) датиран I - V век н.е. претставено е семејство, а со нив и нивното куче од расата македонски паничар. Оваа стара македонска раса на куче се појавува и на иконостасот од црквата „Свети Спас“ во Скопје, изработен 1824 година. Многу фотографии од Македонија снимени во XX век исто така сведочат за тоа дека оваа раса била најприсутна кај Македонците.
21 век
Расата македонски паничар е кинолошки проект на браќата Влатко Костовски и Марјан Костовски кои од 2015 до 2019 година, на територија на Македонија измериле 213 автохтони кучиња со мал раст кои според морфолошките одлики повеќе или помалку припаѓаат на расата македонски паничар. Од вкупниот број измерени кучиња, 137 биле мажјаци, а 76 женки, сите постари од 18 месеци. Врз основа на тие мерења, браќата Костовски го напишале Предлог-стандардот за Македонски паничар кој го објавиле во книгата „Македонски паничар“ во 2019 година. Со цел расата организирано да биде одгледувана и да биде претставувана на кинолошки изложби, на 31 март 2020 година, браќата Костовски го регистрирале Кинолошкиот клуб „Македонски паничар“ кој на Генералното собрание на Кинолошкиот сојуз на Република Македонија, оддржано на 11 март 2021 година во Прилеп, клубот станал членка на сојузот. Расата за прв пат била промовирана и оценувана од кинолошкиот судија Габриел Стибел на 22 февруари 2020 година на Меѓународна изложба за сите раси на кучиња (CACIB) во Спортскиот центар „Борис Трајковски“ во Скопје во организација на Кинолошкиот сојуз на Република Македонија.
Физички одлики
Телото е со правоаголен облик. Должината и кај мажјаците и кај женките е околу 50 проценти поголема од висината на гребенот. Длабочината на градите кај мажјаците и кај женките е 55 проценти од висината на гребенот. Горната линија на трупот е хоризонтална и завршува со благо искосени сапи. Долната линија на трупот постепено се издига од градниот кош кон стомакот. Черепот е средно широк, од месоцефален тип. Стопот е изразен но без нагли премини. Односот на муцката и черепот и кај мажјаците и кај женките е околу 1 – 1,6. Забалото е целосно и ножичасто. Очите се правилно всадени во очната шуплина, ниту длабоко всадени ниту испакнати. Имаат облик на бадем, а медијалните агли се незначително пониско поставени од латералните. Бојата им е од светло пченична до темно костенлива. Погледот е бистар, пробивен, интелегентен. Очните капаци се прилепени, а очните рабови се црно или кафено пигментирани. Ушите се поставени средно високо, разделени кон надвор, подигнати се и превиткани. Во зависност од расположението и психичката состојба (страв, агресија, среќа и др.), постои промена на носењето на ушите на тој начин што ушната школка се превиткува и ушите се спуштаат покрај главата. Имаат форма на латиничната буква В (V). Според големината, се средно долги. Опашката е поставена во продолжение на горната линија на сапите. Во движење ја носи над грбната линија и има облик на срп. Испружена допира со скочните зглобови. Четкасто е обрасната со густи влакна на долниот дел. Екстремитетите се кратки и имаат правилен став. Шепите се средно големи, имаат лажичеста форма. Прстите се збиени. Дозволени се сите бои на крзното, освен тиграва и сива. Најпожелна боја е шарена во која доминира белата со шари од топли бои (портокалова, црвена, кафена или окер) на ушите, грбот и коренот од опашот. Должината на влакната на гребенот е околу 5 см. Влакната се прави со кратко подвлакно. Мажјаците се високи од 26 до 33 см, а женките од 24 до 31 см. Просечна тежина на телото кај мажјаците е 12 кг., а кај женките 10 кг. Полниот биморфизам не е изразен. Дисквалификациони мани се: округли очи, опуштени очни капаци, фанон, опуштена кожа, прав опаш, флегматичен темперамент, лимфатична конституција, предгриз и подгриз, како и сите видливи отстапувања од Стандардот. Според класификацијата на Меѓународниот кинолошки сојуз (FCI), македонскиот паничар би припаѓал на 9 група, кучиња за придружба и забава; Секција 10.
Аграрни реформи и варијации на тема...
„Аграрни реформи и варијации на тема...“ е прв албум на Fighting Windmills. Издаден за Lithium Records во 2008 година. На албумот има 15 песни работени во периодот од средината на 2007 до средината на 2008 година. Албумот е снимен во студиото Кај Трајче, сниман и миксан од страна на Трајче Митревски и Дарко Поповски – Блуз во мај 2008 година.
Промоцијата на албумот се случи во декември 2008 година во склоп на Таксират 10 фестивалот, на вечерта предвидена за промоција на албуми, на која настапија заедно со Рамбо Амадеус. Омотот за албумот е работен од страна на Јован Балов. Снимени се два спота за нумери од овој албум, едниот за песната „Одата за една Нула“ комплетно изработен од Јован Балов и другиот за песната „Моето `Најдобро Другарче`“ работен со 3D Production Studio во соработка со членовите на бендот.
Црква „Св. Ксенија“ - Солун
Храмот се наоѓа во населбата Харилау, на улица „Мараслис“ бр. 59. Камен-темелникот е поставен во 1953 г. и црквата е осветена од митрополитот Пантелејмон I Солунски на 16 јуни 1967 г. Градбата претставува крстовиден храм со купола, дело на архитектот Јоанис Тирандафилидис. Во храмот се чуваат мошти на Света Ксенија Римска. Мермерниот иконостас и иконите се дело на светогорската работилница на Пахомеите. Во 1985 г. во црковниот двор е изграден културен центар.
Параклис на црквата е стариот храм „Св. Ксенија и Св. Нектариј“, сместен на улица „Папанастасиос“ бр. 27.
Деведесет и второ доделување на наградите Оскар
92-та церемонија на доделувањето на Академските Награди, претставена од Академијата за филмски уметности и науки (АМПАС), ги почестила најдобрите филмови од 2019 година и било одржано во театарот Долби во Холивуд, Лос Анџелес, Калифорнија. По повеќе од една деценија од одржувањето на церемонијата за доделување на Академските Награди, барем кон крајот на февруари, 92-те Академските Награди биле одржани порано – на 9 февруари 2020 година. За време на церемонијата, АМПАС ги доделил Академските Награди (најчесто наречени Оскари) во 24 категории. Церемонијата била телевизирана во Соединетите држави од страна на АБЦ, во продукција на Линет Хауел Тејлор и Стефани Ален, а во режија на Глен Вајс. Наведувајќи го успехот во форматот на 91-та презентација во 2019 година, АБЦ објавила дека церемонијата повторно ќе биде спроведена без домаќин.
Во поврзаните настани, Академијата ја одржала својата 11-та Годишна церемонија за доделување на наградите на гувернери во Големата сала на Холивуд и Хајленд центарот на 27 октомври 2019 година.
Јужнокорејскиот филм Паразит ја предводел церемонијата со четири награди, вклучувајќи најдобар филм, станувајќи првиот филм кој не е на англиски јазик.. Британскиот воен филм 1917 освоил три награди, додека Форд против Ферари, Џокер, и Си беше еднаш во Холивуд освоиле по две награди.
Распоред
Управниот одбор на Академијата гласал во 2018 година да ја пренесе церемонијата од крајот на февруари 2019 година до почетокот на февруари.
Победници и номинирани
Номинираните за 92-те Академските Награди биле објавени на 13 јануари 2020 година, во 5:18 часот наутро (Тихоокеанско летно време), (13:18 КУВ), во театарот на Академијата „Самјуел Голдвин“ во Беверли Хилс, од глумците Џон Чо и Иса Рае.
Победниците се наведени прво, напишани во здебелен текст.
Почесни Академски Награди
Академијата ја одржала својата 11-та церемонија на Годишнините Гувернерски Награди на 27 октомври 2019 година и ги доделил следниве четири награди:
Филмови кои добиле повеќе номинации
На 92-те Академски Награди, 53 филмови добиле 124 номинации. Од овие, 16 филмови добиле 24 награди.
Информации за церемонијата
За време на состанокот на управниот одбор во април 2019 година, Академијата гласала да ја преименува категоријата „Најдобар филм на странски јазици“ во „ Најдобар меѓународен игран филм“. Анимираните и документарните филмови исто така ќе имаат право на преименувана награда (како што бил случајот со Медена земја), но категоријата сепак ќе бара од номинираните да имаат најголем дел од нивниот дијалог да биде на друг јазик освен англискиот.
На 9 јануари 2020 година, претседателот на АБЦ Забава (ABC Entertainment), Кери Бурк открил дека церемонијата повторно ќе нема домаќин, наведувајќи го успехот во форматот на претходната церемонија (неопходно со повлекување на првично најавениот домаќин Кевин Харт). Бурк ветил дека на церемонијата ќе бидат претставени „огромни забавни вредности, големи музички броеви, комедија и моќ на ѕвездите“.
Чајки (Мазовско Војводство)
Чајки (Czajki) — село во општината Нашелск во Новодвурскиот Округ на Мазовското Војводство, средна Полска.
Список на државни водачи во 803 година
Ова е список на државни водачи во 03 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
NGC 2305
NGC 2305 — елиптична галаксија во соѕвездието Летечка Риба, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2305 се споменува и како ESO 87-44, AM 0648-641.
Откривање
Објектот е откриен на 30 ноември 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2305 е од видот E2/P. Видливиот сјај со голо око изнесува 11,7 m, а оној во рамките на интервалот од минималната до максималната честота 12,7 m, додека површинскиот сјај изнесува 12,9 m/лм2. NGC 2305 има привидни димензии од 2,1' х 1,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 6 ч 48 м 37,3 с, а неговата деклинација, односно висината на лакот на тој агол, - 64° 16' 22". Положбениот агол на објектот е во износ од 142°.
Други поделби
Проучување на NGC 2305 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 19641. Во рамките на атласот на длабокото небо, Уранометрија 2000.00, објектот припаѓа на групата означена со бројот 446; додека во Каталогот на основни ѕвезди (GSC) е групиран под бројот 8903.
Бен Рој Мотелсон
Бен Рој Мотелсон (Ben Roy Mottelson; - ) — американско-дански јадрен физичар. Бил награден со Нобеловата награда за физика за неговата работа на несферичната геометрија на атомските јадра.
Живот и кариера
Мотелсон е роден во Чикаго, Илиноис, САД, син на Џорџија Блум и Гудман Мотелсон, инженер. Дипломирал во Градското средно училиште на Лион во Илиноис. Добил стипендија од Пурдјускиот универзитет во 1947 и станал „доктор на филозофија“ по јадрена физика од Харвард во 1950.
Во 1950–51, Џејмс Рејнвотер и Оге Бор создале модели на атомските јадра со кои почнало да се зима предвид однесувањето на поединечни јадра. Овие модели, кои станале нешто повеќе од поедноставниот третман со течно паѓање на јадрото без никаква внатрешна структура, биле првите модели кои можеле да објаснат многу својства на јадрото, меѓу кои несферичното производство на полнеж во одредени јадра. Мотелсон работел со Оге Бор за да ги споредат теоретските модели со резултати од експерименти. На три дела кои биле објавени во 1952-53, Бор и Мотелсон демонстрирале блиска врска помеѓу теорија и експеримент, како на пример посочувањето дека енергетските нивоа на одредени јадра можат да бидат објаснети со вртежен спектар. Оваа работа поттикнала нови теоретски и експериментални истражувања.
Рејнвотер, Бор и Мотелсон биле заеднички наградени со Нобеловата награда за физика „за откривање на врската помеѓу колективното движење и движењето на честичките во атомското јадро и за развивање на теоријата за градбата на атомските јадра врз основа на оваа врска“.
Бор и Мотелсон продолжиле да работат заедно, објавувајќи монографија во два тома, „Јадрена структура“. Првиот том, „Моно-честично движење“ објавен во 1969, и вториот том „Јадрени деформации“ во 1975.
Професорот Мотелсон е член на Одборот на спонзори на Билтенот на атомски научници.
605
605 (Римски бројки) — година според општоприфатениот календар. Тоа била 605 година од новата ера, 605. од првиот милениум, 5. од VII век и шеста од 600-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6113 и 6114 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5355 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4365 и 4366 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1358.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 605 година се протега во 3241 и 3242, додека според второто гледиште, годината трае во текот на 3301 и 3302 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1148. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 18 и 17 година пред хиџра.
Архангел Михаил
Михаил (хебр. מיכאל, арап. ميكائيل) — архангел споменат во Откровението (12:7); во Стариот завет Михаил е споменат по име во перисиски контекст на Книгата на пророкот Данаил. Претставен е како заповедник (војвода) на Господовата војска. Таму тој се јавува како „еден од првите кнезови“ (Данаил, 10:13) кој во привидението на Данаил му притекнува на помош на архангел Гаврил во борбата против ангелот на Персија, а опишан е и како застапник и бранител на Израел и „големиот кнез кој ги штити синовите на твојот (Данаиловиот) народ“ (Данаил, 10:21, 12:1). По талмудските преданија неговото име значи „како Ил (Бог)“ или „Иловиден“, „Илолик“ („Боговиден“, „Боголик“)
Михаил е меѓу главните ангели во Аврамските преданија; се вели дека неговото име било борбен извик на ангелите на небесата во борбата против Сатаната и неговите следбеници.
Голем дел од доцните Мидрашки подробности за Михаил се пренесени преку Книгата на Енох, од каде понатаму биле дообработени. Во доцносредновековното Христијанство, Михаил, заедно со Свети Ѓорѓи станале светец-заштитник на витештвото, како и на првиот витешки ред на Франција, Редот на Свети Михаил во 1469. Во британскиот систем на почести, витешкиот ред основан во 1818 е именуван по овие двајца светци - Ред на Свети Михаил и Свети Ѓорѓи. Во многу христијански кругови Свети Михаил се смета за заштитник на борците. Полицајците и војниците, а особено падобранците го сметаат за нивен светец-заштитник.
Римокатолиците и православците го нарекуваат Свети Архангел Михаил, а неговиот празник — Арангел (21 ноември).
Книга на пророкот Данаил
Пророкот Данаил имал привидение по извесно време постење. Во привидениото еден ангел му кажува дека Михаил е заштитник на Израел (10:13, 21). Подоцна во привидението (12:1), на Данаил му наговестуваат дека Михаил ќе застане на нивна страна во неволјите кои следат. Во Хебрејската Библија Михаил повеќе не се споменува.
Книга на Исус Навин
Стравопочитниот „водач на Господовата војска“ кого Исус Навин го среќава во почетоците на неговиот поход на Ветената Земја (Исус Навин 5:13-15) е по карактер како архангел Михаил, но е неименуван небесен гласник од натприродно и свето потекло, веројатно испратен од Бога:
Рабински преданија
Според рабинските еврејски преданија, Михаил бил застапник на Израел, и понекогаш се борел против кнезовите на други народи (вид. Данаил 10:13) и особено со архангелот Самаел, обвинителот на Израел. Непријателството помеѓу Михаил и Самаел датира уште од времето кога Самаел бил исфрлен од рајот. Самаел се фатил за крилјата на Михаил и сакал да го повлече со него во падот, но Бог со спасил Михаил (Мидраш Пирке Р. Ел. xxvi.).
Рабините велат дека Михаил станал заштитник во времето на библиските патријарси. Така, според рабинот Елицер бен Јакоб, Михаил е тој што го спасил Јаков од печката во која го имал фрлено Нимрод (Мидраш Излез Раба xliv. 16). Михаил бил тој „еден што се спаси“ (Битие 14:13), кој му рекол на Аврам дека Лот бил заробен (Midrash Pirke R. Ел.), тој кој ја штител Сара од сквернавењето на Авимелех. Тој ѝ навестил на Сара дека ќе роди син и го спасил Лот при уништувањето на Содом (Талмуд B. M. 86b).
Се вели и дека Михаил спречил Исак да биде жртвуван од татко му со тоа што го заменил со овен, а го спасил и Јаков додека сè уште бил во мајчината утроба, од убиствените намери на Самаел (Midr. Abkir, во Yalḳ., Бит. 110). Подоцна Михаил го спречил Лаван да му наштети на Јаков (Pirke R. El. xxxvi.). Според еден извор, Михаил бил тој што се борел со Јаков, па го благословил (Таргум псевдо-Јонатан на Битие xxxii. 25; Пирке Р. Ел. xxxvii.).
Според мидрашот Излез Раба, Михаил ја применувал моќта на својата функција за време на Излезот, кога Сатаната (како противник) ги обвинил Израелците за идолопоклонство и дека затоа заслужуваат смрт со давење во Црвеното Море (Из. Р. xviii. 5). Но според мидрашот Абкир, кога Уза, ангелот-заштитник на Египет, го повикал Михаил за да поднесе молба кон Бога, Михаил молчел, па така самиот Бог го бранел Израел.
Според легендите Михаил бил учител на Мојсеј; така Израелците му должат на својот застапник за врховното добро на Тората.
Се вели дека Михаил ја уништил војската на Сенахирим (Мидраш Излез Раба xviii. 5), дело кое инаку му се припишува на неименуван ангел на уништувањето, но можеби извршено од Урил, Гаврил или други; Се мисли и дека бил ангелот кој му зборувал на Мојсеј од запалената капина. Прифатено е дека бил и посебен покровител на Адам. Се претпоставува дека бил првиот ангел од сета небеса кој се поклонил пред човештвото. Потоа Михаил го надгледувал првото семејство, останувајќи буден дури и по падот на Адам и Ева и нивното истерување од Еденската градина. Во апокрифното дело Судирот на Адам и Ева со Сатаната, Михаил го научил Адам како да ја обработува земјата. Потоа тој го однел Адам до небесата во огнена кочија, прошетувајќи го низ Небесното царство. По смртта на Адам, Михаил го убедил Бога да го прими на небото и да му го прочисти големиот грев. Според една еврејска легенда, тој е еден од тројцата мажи кои го посетиле Аврам. Се смета дека се обидел да го спречи потчинувањето на Израел од страна на Набукодоносор II и да го спаси Храмот од уништување; но гревовите на луѓето биле толку големи што тој немал како да ги оствари овие намери.